Document ID: 32011R0342
Publication Date: 2011-04-08

Title and Content:
IZVEDBENA UREDBA KOMISIJE (EU) št. 342/2011
z dne 8. aprila 2011
o spremembi Priloge II k Uredbi (EU) št. 206/2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), in zlasti uvodnega stavka člena 8, prvega pododstavka točke 1 člena 8 in točke 4 člena 8 Direktive,
ob upoštevanju naslednjega:
(1)
Uredba Komisije (EU) št. 206/2010 (2) določa zahteve za izdajo veterinarskih spričeval za vnos nekaterih pošiljk živih živali ali svežega mesa v Unijo. Določa tudi sezname tretjih držav, njihovih ozemelj ali delov, iz katerih se odobri vnos navedenih pošiljk v Unijo.
(2)
Uredba (EU) št. 206/2010 določa, da se pošiljke svežega mesa, namenjenega za prehrano ljudi, v Unijo uvozijo le, če izvirajo iz tretjih držav, njihovih ozemelj ali delov iz dela 1 Priloge II k navedeni uredbi, za katere v navedenem delu obstaja vzorec veterinarskega spričevala, ki ustreza zadevni pošiljki.
(3)
Južna Afrika je 25. februarja 2011 obvestila Mednarodno organizacijo za zdravje živali (OIE) o izbruhu slinavke in parkljevke. Ker ni bilo kliničnih znakov, je bil izbruh serološko potrjen 11. februarja 2011.
(4)
Obvestilo navaja, da je bil izbruh odkrit v dveh sosednjih okrožjih severovzhodnega dela province KwaZulu-Natal. Navedeni okrožji sta del ozemelj Južne Afrike, od koder se odobri izvoz svežega izkoščenega in zorjenega mesa kopitarjev v Unijo. Navedena ozemlja so navedena v delu 1 Priloge II k Uredbi (EU) št. 206/2010.
(5)
Ker obstaja nevarnost vnosa slinavke in parkljevke z uvozom svežega mesa vrst, dovzetnih za navedeno bolezen, v Unijo in ker ni jamstev, ki bi omogočala regionalizacijo Južne Afrike, se odobritev izvoza takega svežega mesa v Unijo ne sme več uporabljati. Vnos o Južni Afriki v delu 1 Priloge II k Uredbi (EU) št. 206/2010 je zato treba ustrezno spremeniti.
(6)
Prilogo II k Uredbi (EE) št. 206/2010 je zato treba ustrezno spremeniti.
(7)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V delu 1 Priloge II k Uredbi (EU) št. 206/2010 se vnos o Južni Afriki nadomesti z naslednjim:
„ZA - Južna Afrika
ZA-0
celotno ozemlje države
EQU, EQW
ZA-1
celotno ozemlje države, razen:
-
dela območja, kjer se izvaja nadzor nad slinavko in parkljevko, v veterinarski regiji Mpumalanga in severnih provincah, v okraju Ingwavuma v veterinarski regiji Natal in obmejnem območju z Bocvano, vzhodno od 28. vzporednika, in
-
okraja Camperdown v provinci KwaZuluNatal
BOV, OVI, RUF, RUW
F
1
11. februarja 2011“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. aprila 2011

Classification:
Level 1 Topics: 100157
100149
100147
100156
100161
Level 2 Topics: 100280
100192
100193
100215
100254
100245
Level 3 Topics: 2442
5424
2479
614
3156
2737
All Topics: 1445
192
3191
321
4689
5369